MS «Færøysund»

MS «Færøysund» er en norsk brønnbåt bygget i 2021 ved Aas Mekaniske Verksted som byggenummer 206. Skipet ble levert til rederiet Færøy den 16. september 2021. MS «Færøysund» har en lengde på 79,96 meter, og en bredde på 17,80 meter. Skipet har en lastekapasitet på 3000 m³, fordelt på to bønner. Dette tilsvarer rundt 400-500 tonn levende fisk.

MS «Færøysund» er en hybrid brønnbåt. Det har dieselelektrisk fremdriftssystem. Fartøyet er utstyrt med to stykk elektriske motorer, som yter 1000 kW. Disse gir skipet en servicefart på 13 knop. Motorene forsynes av fire CAT generatorsett, på totalt 5244 kW. Skipet er utstyrt med eksosrenseanlegg. Dette gir 90 % reduksjon i utslipp av NOx.  

Skipet er innredet for tolv personer. Etter leveringen av skipet fikk det kontrakt med Nova Sea og Salten Aqua. Skipet kostet rundt 340 millioner kroner å bygge.

Referanser

Eksterne lenker 

 
 

Skip fra 2021
Skip bygget ved Aas Mekaniske Verksted
Norske brønnbåter
Artikler i sjøfart-prosjektet